open-index/open-wikipedia-markdown huggingface dataset:
நேபாள பிரதம அமைச்சர்கள்

**நேபாள பிரதம அமைச்சர்கள்** (**Prime Minister of Nepal]** (, *Nēpālkō Pradhānmantrī*), வரலாற்றில்  ஷா வம்ச காலத்தில், நேபாள இராச்சிய மன்னர் கீர்வான் யுத்த விக்ரம் ஷா ஆட்சிக் காலத்தில் மன்னருக்கு ஆலோசனை வழங்க **மூல்-கஜி** எனும் பதவிப் பெயரில் பிரதம அமைச்சர் பதவி உருவாக்கப்பட்டது.

நேபாள மன்னர் ராணா பகதூர் ஷா 1806ல் **முக்தியார்** எனும் பிரதம அமைச்சர் பதவியை உருவாக்கினார். நாட்டின் அன்றாட நிர்வாகத்தின் தலைமை அலுவலராக முக்தியார் செயல்பட்டார்.

15 செப்டம்பர் 1846 முதல் ராணா வம்சத்தின் ஜங் பகதூர் ராணா, நேபாள மன்னர்களை கைப்பாவை பொம்மை அரசர்களாகக் கொண்டு, அவரது வழித்தோன்றல்கள், நேபாள பிரதம அமைச்சர்களாக 1951 முடிய பதவி வகித்தனர்.

ஐக்கிய இராச்சியத்தின் ஆவணக் குறிப்புகளில் முதல் நபராக பீம்சென் தபாவை, நேபாளத்தின் **முக்தியார்** (பிரதம அமைச்சர்) எனக் குறிப்பிடப்பட்டுள்ளது.  இருப்பினும் பிரித்தானிய இந்திய அரசின் குறிப்புகளின் படி, மாதவர் சிங் தபா நேபாள இராச்சியத்தின் முதல் **முக்தியார்** என உள்ளது.

நேபாள இராச்சியத்தை 1930ல் நேபாளம் என பெயர் மாற்றிய பிறகு, 1960 முதல் 1990 முடிய நேபாள தேசியப் பஞ்சாயத்து ஆட்சி முறை நடைமுறைபடுத்தப்பட்டது. அரசியல் கட்சிகள் & மக்கள் போராட்டங்களின் விளைவாக 1990ல் *அரசியலமைப்புக்குட்பட்ட மன்னராட்சி முறை*  நடைமுறைப்படுத்தப்பட்டது. பின்னர் இரண்டாம் ஜனநாயகப் போராட்டத்தின் விளைவாக இயற்றப்பட்ட நேபாள அரசியலமைப்புச் சட்டத்தின் படி, 28 மே 2008ல் நேபாளத்தில் மன்னராட்சி முறை ஒழிக்கப்பட்டு, நாடாளுமன்ற ஜனநாயக ஆட்சி முறை நடைமுறைப்படுத்தப்பட்டது.

புதிய நேபாள அரசியலமைப்பு சட்டம், 2015, 20 செப்டம்பர் 2015 அன்று நடைமுறைக்கு வருவதை குறிக்கும் வகையில், நாட்டின் அதிபர் ராம் பரன் யாதவ் புதிய அரசியல் சாசனத்தில் கையெழுத்திட்டார். நேபாளம் சமயசார்பற்ற, ஜனநாயக கூட்டாச்சி குடியரசு நாடாக  அறிவிக்கப்பட்டது.

புதிய அரசியலமைப்புச் சட்டப்படி, ஈரவை முறைமையுடன், 334 உறுப்பினர்கள் கொண்ட நேபாள நாடாளுமன்றம் நிறுவ வழிகோலியது. 2017 நேபாள நாடாளுமன்றத் தேர்தல்கள் நவம்பர் மற்றும் டிசம்பர், 2017ல் இரு கட்டங்களாக நடத்தப்பட்டது. தேர்தலில் வெற்றி பெற்ற  நேபாள பிரதிநிதிகள் சபை உறுப்பினர்கள், நேபாளத்தின் புதிய பிரதம அமைச்சரை தேர்ந்தெடுப்பர்.

தற்போது புஷ்ப கமல் தகால் 26 டிசம்பர் 2022 முதல் பிரதம அமைச்சராக  உள்ளார்.

## நேபாள இராச்சியத்தின் பிரதம அமைச்சர்கள்  (1799–2008)

### முழு முடியாட்சி மன்னர்களின் பிரதம அமைச்சர்கள் (1799–1990)

#### நேபாள இராச்சியத்தை விரிவாக்குகையில்  '''மூல்-கஜி''' மற்றும் '''முக்தியார்''' எனும்  பிரதம அமைச்சர்கள் காலம் (1799 – 1846)

#### [[ராணா வம்சம்|ராணா வம்ச]] பரம்பரை பிரதம அமைச்சர்கள் (1846–1951)

#### முடியாட்சிக்குட்பட்ட  அரசியலமைப்பு சட்ட காலத்திய பிரதம அமைச்சர்கள்  (1951–1960)

#### [[நேபாள தேசியப் பஞ்சாயத்து|நேபாள தேசியப் பஞ்சாயத்தின்]] பிரதம அமைச்சர்கள்  (1960–1990)

## முடியாட்சிக்குட்பட்ட  அரசியலமைப்பின் பிரதம அமைச்சர்கள் 1990–2008

## நேபாள ஜனநாயக கூட்டாச்சிக் குடியரசின் பிரதம அமைச்சர்கள்  2008 – 2018
 

## இதனையும் காண்க
* நேபாள இராச்சியம்
* நேபாள மன்னர்கள்
* நேபாளத்தின் வரலாறு

## மேற்கோள்கள்

## வெளி இணைப்புகள்
* Office of the Prime Minister and Council of Ministers

*
பகுப்பு:நேபாள அரசியல்
சனத்குமார நதி

கீழுள்ள ஆறுகள் **சனத்குமார நதி** என்றழைக்கப்படுகின்றன.
* சின்னாறு (தேவரபெட்டம்) - ஒசூர் வட்டம் தளி அருகில் உள்ள தேவரபெட்டா என்னும் மலையில் தோன்றி சின்னாறு அணை அல்லது பஞ்சப்பள்ளி அணை போன்ற அணைகள் வழியாக ஒகேனக்கல்லில் காவிரி ஆற்றில் கலக்கிறது.
* சின்னாறு (வத்தல்மலை) - தருமபுரி மாவட்டம் வத்தல்மலையில் தோன்றி தென்பெண்ணையாற்றில் கலக்கிறது.

பகுப்பு:தருமபுரி மாவட்டத்தில் ஓடும் ஆறுகள்
விற்பி நீமெலா

**விற்பி நீமெலா** *(Virpi Sinikka Niemelä)* (எல்சின்கி, 26 திசம்பர் 1936 – அர்ஜெண்டீனா, 18 திசம்பர் 2006) ஒரு முன்னணி பின்னிய அர்ஜெண்டீன வானியலாளர் ஆவார். இவர் அரசு வானியல் கழகத்தின் இணையுறுப்பினராகத் தேர்வான இரண்டாம் அர்ஜெண்டீனர் ஆவார்.

பின்லாந்தில் பிறந்த இவர் குடும்பத்தோடு 1954 இல் அர்ஜெண்டீனாவுக்குக் குடிபெயர்ந்தார். இவர் அர்ஜெண்டீனாவின் குடிமகளாகி, திருமணமுமாகி இரு ஆண்குழந்தைகளுக்குத் தாயாக உள்ளார்.

இவர் ஜார்ஜ் சகாதேயுடன் மாணவராகச் சேர்ந்து, 1974 இல் முனைவர் பட்டம் பெற்றுள்ளார். இவர் அவரோடு வாழ்க்கை முழுவதும் இணைந்து பணிபுரிந்து வருகிறார். இவரது பணி பெரிதும் உயர்பொருண்மை விண்மீன்களிலும் இரும விண்மீன்களிலும் அமைந்தது; குறிப்பாக வுல்ப்-இரேயத் விண்மீன்களில் அமைந்த்து. மெகல்லானிக முகில்களில் உள்ள வுல்ப்-ரேயத் விண்மீன்களின் ஆய்விலும் உடுக்கண இணைவுகளின் உயர்பொருண்மை விண்மீன்களின் ஆய்விலும் அவற்றினைச் சுற்றியமைந்த உடுக்கணவெளிக் குமிழிகளின் ஆய்விலும் இவர் குறிப்பிடத்தகுந்த முன்னோடியாவார். இவர் பல மாணவருக்கு ஊக்கமூட்டி அர்ஜெண்டீனாவில் வானியலை வளர்த்தெடுத்தார்.

இவரது எழுபதாம் ஆண்டு நினைவாக இவரது பிறந்த நாளில், கார்லியோவில்  2006 ஆம் ஆண்டு திசம்பர் 11 முதல் 14 வரை ஒரு பன்னாட்டுப் பணிப்பட்டறை ஏற்பாடு செய்யப்பட்டது. அதில் இவரது பெயரில்  5289 எனும் விண்மீன் பெயரிடப்பட்டது. என்றாலும் இவர் தனது பிறந்த நாளுக்கு முன்பே இறந்துவிட்டார்.

## மேற்கோள்கள்
* Obituary, *Astronomy and Geophysics*, June 2007, 48(3) page 3.37

பகுப்பு:1936 பிறப்புகள்
பகுப்பு:2006 இறப்புகள்
பகுப்பு:பின்லாந்து வானியலாளர்கள்
பகுப்பு:அர்ஜென்டீன வானியலாளர்கள்
பகுப்பு:பெண் வானியலாளர்கள்
இந்திரஜித் குப்தா

**இந்திரஜித் குப்தா**  (18 மார்ச்சு 1919 - 20 பிப்பிரவரி 2001) என்பவர் இந்திய அரசியலாளர் மற்றும் பொதுவுடைமைக் கட்சியைச் சேர்ந்தவர் ஆவார். இந்திய பொதுவுடைமைக் கட்சியின் பொதுச் செயலாளராக பல ஆண்டுகள்  இருந்தவர்.

1996 முதல் 1998 வரை ஐக்கிய முன்னணி அரசில் தேவ கவுடா தலைமையிலும்  ஐ. கே. குஜரால் தலைமையிலும்  இந்திரஜித் குப்தா உள்துறை அமைச்சராக இருந்தார்.

1960இல் முதன் முறையாக தெற்கு கொல்கத்தா தொகுதியிலிருந்து இந்திய நாடாளுமன்றத்துக்குத் தேர்ந்தெடுக்கப்பட்டார்.
வேறு வேறு தொகுதிகளிலிருந்து 11 முறை தேர்தலில் வெற்றி பெற்றார்.
பொதுவுடைமைக் கட்சியின் தொழிற்சங்கத்தில் பொதுச் செயலாளராக இருந்தார்.

## மேற்கோள்

பகுப்பு:இந்திய அரசியல்வாதிகள்
பகுப்பு:பொதுவுடமைவாதிகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:1919 பிறப்புகள்
பகுப்பு:2001 இறப்புகள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
ஆரியத் தினெர்சுட்டீன்

**ஆரியத் தினெர்சுட்டீன்** *(Harriet Dinerstein)* ஓர் அமெரிக்க வானியலாளர் ஆவார்.  இவர் 1985 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார். இவர் 1989 இல் நியூட்டன் இலேசி பியர்சு பரிசைப் பெற்றார்.  இவர் தன் அறிவியல் இளவல் பட்டத்தை 1975 இல் யேல் பல்கலைக்கழகத்திலும் 1980 இல் முனைவர் பட்டத்தைச் சாந்தகுரூசில் உள்ள கலிபோர்னியா பல்கலைக்கழகத்திலும் பெற்றார்.  இப்போது இவர் அவுசுட்டீனில் உள்ள டெக்சாசு பல்கலைக்கழகத்தில் வானியல் பேராசியராக உள்ளார்.

இவர் சிறப்பு ஆய்வு புலமைப் பரப்புகளாக  விண்மின்களின் வேதியியல் ஆர்மைகள் (chemical abundances), கோளாக்க ஒண்முகில்கள், மலைப்பகுதிகள், மின்னணுவாக நீரகத்தாலானௌடுக்கணவெளி வளிமங்கள் ஆகியவை அமைகின்றன.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:யேல் பல்கலைக்கழக முன்னாள் மாணவர்கள்
செந்தேள்

**செந்தேள்** (Hottentotta tamulus) என்பது சிலந்திதேள் வகுப்பை சேர்ந்த ஒரு தேளாகும். உலகின் மூன்று நஞ்சுள்ள தேள்களில் இத்தேள் முதலாவதாக உள்ளது. இதை இந்தியச்செந்தேள் என்றும் அழைப்பர். இவை இந்தியா, கிழக்கு பாக்கித்தான் நேபாளின் கிழக்கு தாழ்நிலங்களில் காணப்படுகின்றன., 21ஆம் நூற்றாண்டில் இருந்து இவை ஈழத்தின் யாழ்ப்பாண வளைகுடா பகுதிகளிலும் காணப்படுகின்றன.

## பெயர்
இதன் அறிவியல் பெயர் இசுக்கார்ப்பியோ தமுலசு () ஆகும். தமிழர்கள் வாழும் பகுதியில் காணப்பட்டதால் தமுலசு என்று பெயரிடப்பட்டது.

## நச்சுத்தன்மை
இது மிகவும் நஞ்சுள்ள தேளாக இருப்பதால் இந்தியா, நேபாளத்தின் மக்கள் நெருக்கம் மிகுந்த பகுதிகளில் மனிதர்களின் உயிரழப்புக்குக் காரணமாக உள்ளன. இறப்பு விகிதம் 8 முதல் 40 சதவீதமுள்ளது. இறப்பவர்களில் பெரும்பாலோனோர் குழந்தைகளே.

## மேற்கோள்கள்


பகுப்பு:சிலந்திதேள்கள்
நேபாள-பிகார் நிலநடுக்கம், 1934

**1934 ஆம் ஆண்டின் நேபாள-பிகார் நிலநடுக்கம்** (**1934 Nepal–Bihar earthquake** or **1934 Bihar–Nepal earthquake**) என்பது, 15  சனவரி 1934  அன்று மதியம் 2.28 மணி அளவில், எட்டு ரிக்டர் அளவில் ஏற்பட்ட வலுவான நிலநடுக்கமாகும். இந்நிலநடுக்கத்தால் நேபாளம் மற்றும் இந்தியாவின் வடக்கு பிகார் பகுதிகள் பலத்த சேதமடைந்தன.

## நிலநடுக்கம்

நேபாளத்தின் கி்ழக்கில், பிகார்-நேபாள எல்லைப்பகுதியில் இந்நிலநடுக்கம் மையம் கொண்டிருந்தது. இந்நிலநடுக்கத்தால் நேபாளத்தின் தலைநகரம் காட்மாண்டு நகரம் மற்றும் இந்தியாவின் வடக்கில் பிகார் மாநிலத்தின் பூர்ணியா மாவட்டம் மற்றும் முசாபர்பூர் மாவட்டம் முதல் தெற்கு பிகார் மாவட்டத்தின் முங்கேர் மாவட்டங்கள் வரை பலத்த உயிர்ச் சேதமும், பொருட்தேசமும் ஏற்பட்டது.

லாசா முதல் மும்பாய் வரையும், மற்றும் அசாம் முதல் பஞ்சாப் உள்ளிட்ட பகுதிகளிலும் இந்நிலநடுக்கத்தின் தாக்கம் உணரப்பட்டது. நிலநடுக்க மையத்திலிருந்து 650 கி.மீ. தொலைவில் உள்ள கொல்கத்தாவிலும் பல கட்டிடங்கள் இடிந்தது.

### சேத விவரங்கள்
இந்நில நடுக்கத்தால் காத்மாண்டு சமவெளியின் மூன்று முக்கிய நகரங்களான காட்மாண்டு, பக்தபூர் மற்றும் லலித்பூர் நகரங்களின் பல கட்டிடங்கள் பலத்த சேதமடைந்து இடிந்து வீழ்ந்தது. 
 
பிகார் மாநிலத்தின் வடக்கில், நேபாள எல்லையை ஒட்டி அமைந்த சீதாமரி நகரத்தின் அனைத்து கட்டிடங்கள் தரைமட்டமாயின.

பிகார் - நேபாள எல்லையில், நேபாள நகரமான வீரகஞ்ச்சின் தொலைபேசி இணைப்பகம் முற்றிலும் சேதமடைந்தது.
 
இந்நிலநடுக்கத்தால் 10,700 முதல் 12,000 வரை உயிர் பலி ஏற்பட்டிருக்கலாம் எனக் கருதப்படுகிறது. இதில் 7,253 உயிர்பலிகள் பிகாரில் மட்டும் பதிவாகியுள்ளது.

## இதனையும் காண்க
* 2015 நேபாள நிலநடுக்கம்
  
## மேற்கோள்கள்

**Sources**

* 

## வெளி இணைப்புகள்
*1934 Mw 8.1 Bihar/Nepal earthquake 15 January 1934 – Cooperative Institute for Research in Environmental Sciences
*Intensity Map( ) – Amateur Seismic Centre

பகுப்பு:நேபாளத்தில் நிலநடுக்கங்கள்
பகுப்பு:இந்தியாவில் நிலநடுக்கங்கள்
பகுப்பு:1934 நிகழ்வுகள்
புளோரன்சு குழ்சுமன்

**புளோரன்சு குழ்சுமன்** *(Florence Cushman)*' (1860-1940) ஓர் அமெரிக்க வானியலாளர் ஆவார். இவர் என்றி டிரேப்பர் அட்டவணைத்தொகுப்பில் பணிபுரிந்தார். இவர் 1860 இல் மசாசூசட்டில் உள்ல போசுட்டனில் பிறந்தார். இவர் தன் பள்லிப்படிப்பைச் சார்லசுடவுன் உயர்நிலைப்பள்ளியில் 1877 இல் கற்று முடித்தார். இவர் 1888 இல் ஆர்வார்டு கல்லூரி வான்காணகத்தில் எட்வார்டு பிக்கரிங் இடம் பணியாளராகச் சேர்ந்து பணிபுரியலானார். இவர் 1918 இல் இருந்து 1934 வரை என்றி டிரேப்பர் அட்டவணைத்தொகுப்பில் ஆன்னி ஜம்ப் கெனானுடன் தொடர்ந்து பணிபுரிந்தார். இவர் அங்கு வானியலாளராக 1937 வரை பணியில் இருந்தார். இஅர் 1940 இல் தன் எண்பதாம் கவையில் இறந்தார்.

## மேற்கோள்கள்

பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:1860 பிறப்புகள்
பகுப்பு:1940 இறப்புகள்
அனிலின் அசிட்டேட்டு சோதனை

**அனிலின் அசிட்டேட்டு சோதனை** என்பது சில குறிப்பிட்ட கார்போவைதரேட்டுகளை அடையாளம் காணப் பயன்படும் ஒரு வேதிச் சோதனை ஆகும்.  இந்த  கார்போவைதரேட்டுகள்  ஐதரோகுளோரிக் காடியினால் பர்பியூராலாக மாற்றப்பட்டு அவை அனிலின் அசிட்டேட்டுடன் வினை புரிந்து பிரகாசமான இளஞ்சிவப்பு நிறத்தைத் தருகின்றன.

## செய்முறை மற்றும் வினைவழிமுறை
ஒரு உலர் மாதிரியானது, சிறிற அளவு ஐதரோகுளோரிக் காடியில் கரைக்கப்பட்டு பின்னர் அளவாக வெப்பப்படுத்தப்படுகிறது. முன்னதாக அனிலின் அசிட்டேட்டினால் நிறைவிக்கப்பட்ட ஒரு காகிதத்துண்டானது மாதிரியின் கரைசலிலிருந்து வெளிவரும் ஆவியில் காட்டப்படுகிறது. ஒரு பிரகாசமான  இளஞ்சிவப்பு நிறம் கிடைக்கப் பெற்றால் அது பென்டோசுகளின் இருப்பிற்கான நேர்மறை முடிவாகும்.
thumb|பர்பியூரால்
ஐதரோகுளோரிக் அமிலமானது பென்டோசுகளை (5 கரியணுக்களைக் கொண்ட சர்க்கரைகள்) நீர் நீக்கம் செய்து பர்பியூராலைத் தருகின்றது. பர்பியூராலுடன் அனிலினின் வினையானது ஒரு பிரகாசமான இளஞ்சிவப்பு நிறத்தைத் தருகிறது. ஆறு கார்பன் அணுக்களைக் கொண்ட எக்சோசுகள் பர்பியூராலாக நீர் நீக்க வினைக்கு உட்பட்டு பர்பியூராலைத் தருவதில்லை.  ஆகவே,  அவை  இளஞ்சிவப்பு நிறத்தைத் தருவதுமில்லை.

## குறுக்கீட்டு விளைவுகள்
3-பர்பியூரால்டிகைடு வழக்கமான ஆல்டிகைடுகளுக்கான சோதனைகளுக்குத் துலங்கலைத் தருகின்றன. ஆனால்,  2-பர்பியூரால்டிகைடுகளைப் போலல்லாமல், இது அனிலின் அசிட்டேட்டுடன் நிறமேதும் தருவதில்லை.

## மேற்கோள்கள்
* *A Method for the identification of pure organic compounds by a systematic analytical procedure based on physical properties and chemical reactions.* v. 1, 1911. By Samuel Parsons Mulliken. Published by J. Wiley & Sons, Inc., 1904. Google Books link page 33.
* "Modifications of the aniline acetate-furfural method for the determination of pentose." The Analyst, 1956, 81, 598 - 601,  http://www.rsc.org/publishing/journals/AN/article.asp?doi=AN9568100598

பகுப்பு:வேதியியல் பரிசோதனைகள்
அருவி (திரைப்படம்)

**அருவி** () ஓர் இந்திய தமிழ்த் திரைப்படம். இது 2017ஆம் ஆண்டில் வெளிவந்துள்ள சமூக-அரசியல் கதைக்களமுள்ள திரைப்படம் ஆகும். இத்திரைப்படத்தின் இயக்குநர் அருண் பிரபு புருசோத்தமன். இத்திரைப்படம் இவரின் அறிமுகத் திரைப்படம். இத்திரைப்படம் அருவி (அதிதி பாலன்) என்ற பெண் பாத்திரப்படைப்பின் வாழ்வில் ஏற்பட்ட நிகழ்வுகளைச் சித்தரிக்கும் திரைப்படம் ஆகும். இந்தப் பாத்திரப் படைப்பானது, நுகர்வியம் மற்றும் பெண் வெறுப்பு கொண்டுள்ள நவீன பண்பாட்டின் இயல்பிலிருந்து வெளிப்பட விழைகின்ற ஒரு புரட்சிகரமான இளம்பெண்ணைச் சித்தரிப்பதுடன், சமகாலத்திய இருத்தலியலின் நெருக்கடி நிலையின் பொருளை விளங்கிக் கொள்ளும் முயற்சியையும் மேற்கொள்கிறது. இத்திரைப்படம் டிரீம் வாரியர் பிக்சர்ஸ் என்ற தயாரிப்பு நிறுவனத்தால் தயாரிக்கப்பட்டுள்ளது. இத்திரைப்படம் உலகளாவிய அளவில் 2017 ஆம் ஆண்டு திசம்பர் 15 ஆம் நாள் வெளியிடப்பட்டுள்ளது. இத்திரைப்படம், நடிப்பு, நடிகர் தேர்வு மற்றும் இயக்கம் ஆகியவை தொடர்பான திறனாய்வு ரீதியான பரந்து பட்ட ஆர்ப்பரிப்பைப் பெற்றுள்ளது.

## கதைச்சுருக்கம்
ஒரு கண்ணியமான குடும்பத்தில் பிறந்து வளர்ந்த பெண், பொருளாதார-சமூக-நுகர்வியல் சூழலில் சமூகத்தில் தன்னைப் பொருத்திக் கொள்வதில் சிரமத்தை உணர்கிறாள். கதையின் நாயகி, இதற்குக் காரணமாக இருக்கும் சமூகத்திற்கெதிராக கடுமையாக எதிர்வினையாற்ற முடிவெடுக்கிறாள். அவள் எத்தகைய எதிர்வினையாற்றினாள் என்பதை திரைக்கதையின் மீதம் சொல்கிறது. *அருவி* திரைப்படம் ஒரு பெண் சமூகத்தால் பெறும் கடும் வேதனையைப் படம் பிடித்துக் காட்டுகிறது.

## நடிகர்கள்
* அருவியாக அதிதி பாலன்
* எமிலியாக அஞ்சலி வரதன்
* லட்சுமி கோபாலசாமி
* முகமது அலி பேக்
* கவிதா பாரதி
* மதன்குமார் தெட்சிணாமூர்த்தி
* ஜெசியாக சுவேதா சேகர்
* அருவியின் சகோதரன் கருணாவாக அர்னால்ட் மேத்யூ
* குழந்தைப் பருவ அருவியாக பிரநிதி 
* அருவியின் தாயாக ஹேமா
* அருவியின் தந்தையாக திருநாவுக்கரசு

## மேற்கோள்கள்

## வெளி இணைப்புகள்
* Official website  
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:ந.ந.ஈ.தி தமிழ்த் திரைப்படங்கள்
இலட்சுமண் சாத்திரி ஜோசி

**இலட்சுமண் சாத்திரி ஜோசி**  (  Lakshman Shastri Joshi  1901 -1994) என்பவர் இந்தியாவின் சமற்கிருத மொழிப் புலமையாளர், இந்து மத ஆராய்ச்சியாளர்  மராத்திய இலக்கியத்  திறனாய்வாளர் மற்றும்  நூலாசிரியர் ஆவார். மகாத்மா காந்தியின் மீது பற்றுக் கொண்டு இந்திய விடுதலைப் போராட்டத்தில் பங்கேற்றுச்  சிறைக்குச் சென்றவர். 

## பிறப்பும் படிப்பும்

இலட்சுமண் சாத்திரி ஜோசி மராட்டிய மாநிலத்தில் துளே மாவட்டத்தில் பிம்பல்னர் என்னும் சிற்றுரில் பிறந்தார்.  சமற்கிருதம், இந்து மத சாத்திரங்கள், மெய்யியல் ஆகியவற்றை ஒரு வேத பாடசாலையில் கற்றார். கொல்கத்தா அரசு சமற்கிருத மகாவித்தியாலயாவில் படித்து தர்த்தகீர்த்த என்ற பட்டத்தைப் பெற்றார்.  பிற் காலத்தில் இவர் மராட்டிய மாநிலத்தில் நிலையாக 
வசித்து வந்தார்.

## செயற்பாடுகள்

## மேற்கோள்

பகுப்பு:சமசுகிருதக் கல்வியாளர்கள்
பகுப்பு:1901 பிறப்புகள்
பகுப்பு:1994 இறப்புகள்
இரெபேக்கா டாவ்சன்

**இரெபேக்கா டாவ்சன்** *(Rebekah Dawson)* ஓர் வானியற்பியலாளர் ஆவார்.

## வாழ்க்கைப்பணி
இவர் 2009 இல் வெல்லெசுலி கல்லூரியில் இருந்து வானியற்பியலில் கலையிளவல் பட்டத்தைப் பெற்றார். இவர் ஆர்வார்டு பல்கலைக்கழகத்தில் சேர்ந்து பயின்று வானியலில் 2011 இல் கலைமுதுவர் பட்டத்தைப் பெற்றார். இவரது வானியலிலும் வானியற்பியலிலும் 2013 இல் பெற்ற முனைவர் பட்ட ஆய்வை உரூத் முரே-கிளே வழிகாட்டினார். இவர் தன் முதுமுனைவர் பாட்ட ஆய்வைமில்லர் அடிப்படை அறிவியல் ஆராய்ச்சி நிறுவனத்தில் 2013 இல் இருந்து 2015 வரை மேற்கொண்டார்.
இவர் 2016 ஜனவரியில் இருந்து, பென் மாநிலப் பல்கலைக்கழகத்தில் வானியல், வானியற்பியல் துறையில் உதவிப் பேராசிரியராகப் பணிபுரியத் தொடங்கினார்.

## விருதுகள்
இவர் 2017 இல் வானியலுக்கான ஆன்னி ஜம்ப் கெனான் விருதை  "பல்கோள் அமைப்பில் உள்ள புறவெளிக் கோள்களின் ஊடாட்ட இயக்கப் படிமங்களை" புனைந்த்தற்காக பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இராசீவ் மகரிசி

**இராசீவ் மகரிசி** (Rajiv Mehrishi)  என்பவர் தற்போதைய  இந்தியத் தலைமைக் கணக்குத் தணிக்கையாளர் ஆவார்.  2017 செப்டம்பர் 25 முதல் இந்தப் பொறுப்பை ஏற்றுக் கொண்டார். ஐக்கிய நாட்டு சபையின் தணிக்கையார் குழுவில் தலைவராகவும் உள்ளார்.

புது தில்லியின்  தூய ஸ்டிபன் கல்லூரியில் பயின்று  இளங்கலை மற்றும் முதுவர் கலை பட்டங்களை  இராசீவ் மகரிசி பெற்றார்  ஐக்கிய இராச்சியத்தில் உள்ள கிளாசுக்கோ வணிகப் பள்ளியில் பயின்று வணிக நிருவாகத்தில் பட்டம் பெற்றார்   1978 ஆம் ஆண்டுக்குரிய  அணியில் இராசஸ்தானைச் சேர்ந்த ஐஏஎஸ் அதிகாரியாக ஆனார்.
இராசஸ்தான் மாநில அரசில் முதன்மைச் செயலாளராகவும் நடுவணரசில் நிதித் துறைச் செயலாளராகவும் பின்னர் நடுவணரசின் உள்துறைச் செயலாளராகவும் இருந்தார்.

## மேற்கோள்

பகுப்பு:இந்திய அரசு அதிகாரிகள்
பகுப்பு:1955 பிறப்புகள்
இ. வை. அனந்தராமையர்

**இ. வை. அனந்தராமையர்** தமிழ்ப் பேராசிரியரும், புலவரும், பதிப்பாசிரியரும் ஆவார்.

## வாழ்க்கைக் குறிப்பு
இ. வை. அனந்தராமையர் தஞ்சாவூர் மாவட்டம், இடையாற்றுமங்கலத்தில் வைத்தீசுவர ஐயர், தைலம்மாள் ஆகியோருக்குப் பிறந்தார். தமிழாசிரியராக மயிலாப்பூர் பி. எஸ். உயர்நிலைப்பள்ளியில் தமது ஆசிரியப் பணியைத் தொடங்கினார். உ. வே. சாமிநாதையரின் ஓய்விற்குப் பிறகு சென்னை மாநிலக் கல்லூரியின் தமிழ்த்துறைப் பேராசிரியராகப் பணிபுரிந்தார்.

## உ.வே.சாவும் அனந்தராமையரும்
அனந்தராமையர் உ.வே.சாவின் அறிமுகம் கிடைக்கப் பெற்று அவருடன் இணைந்து பதிப்புப் பணியாற்றி வந்தார். ஐயரவர்களுக்கு இயல்பாகவே வாய்க்கப் பெற்ற நுண்ணறிவு சாமிநாதையரின் அறிமுகத்தால் மேலும் விரிவடைந்தது. அனந்தராமையரின் அறிவுத் திறனே உ.  வே. சா, தாம் மாநிலக்கல்லூரியிலிருந்து ஓய்வு பெற்றபிறகு அப்பணிக்கு அனந்தராமையரைப் பரிந்துரைக்கக் காரணமாயிற்று.

## கலித்தொகை பதிப்புப்பணி
உ. வே. சாவுடன் இணைந்து பதிப்புப்பணியாற்றிய அனுபவத்தின் முதிர்ச்சியே கலித்தொகைக்கு உரையெழுத அடிப்படையாக அமைந்தது. கலித்தொகையின் முதல் பதிப்பினை 1887 ஆம் ஆண்டு சி. வை. தாமோதரம்பிள்ளை வெளியிட்டார். சி. வை. தாவின் பதிப்பினை அடுத்து இ. வை. அனந்தராமையரின் கலித்தொகை மூன்று சம்புடங்களாகப் பதிப்பிக்கப்பட்டது.

# பாலைக்கலியும் குறிஞ்சிக்கலியும் முதற்சம்புடமாக 1924 ஆம் ஆண்டு டிசம்பர் திங்கள் வெளியிடப்பட்டது. 
# மருதக்கலியும் முல்லைக்கலியும் இரண்டாவது சம்புடமாக 1925 ஆம் ஆண்டு ஜூன் திங்கள் வெளியிடப்பட்டது.
# 1931 நவம்பரில் நெய்தற்கலியும் சொற்குறிப்பு அகராதியும் (228 பக்கங்கள்)  மூன்றாவது சம்புடமாக வெளியிடப்பட்டது.

தஞ்சை தமிழ்ப் பல்கலைக்கழகம் இந்நூலை முழுமையாக 1984 ஆம் ஆண்டில் மறுபதிப்பு செய்து வெளியிட்டது.

## பதிப்பித்த நூல்கள்
* கலித்தொகை 
*ஐந்திணை எழுபது (ஆசிரியர் மூவாதியார், சென்னை, 1931)
*கைந்நிலை (ஆசிரியர் புல்லங்காடர், சென்னை, 1931)

## மேற்கோள்கள்

பகுப்பு:தமிழறிஞர்கள்
பகுப்பு:தமிழ்ப் பதிப்பாளர்கள்
பகுப்பு:தஞ்சாவூர் மாவட்ட மக்கள்
நாளிதழ் வடிவம்

**நாளிதழ் வடிவங்கள்** (Newspaper format) என்பதானது பல நாடுகளில் காணப்படுகின்ற பலவிதமான வடிவங்களைக் குறிக்கிறது. பெரும்பாலான நாடுகளில் இவை பொதுவாக உள்ளன. நாளிதழ் வடிவம் என்பது நாளிதழுக்குத் தக்கபடி அமைகின்ற அச்சிடப்படும் பகுதியைக் குறிக்கும். 

சில நாடுகளில், குறிப்பிட்ட வடிவங்கள் குறிப்பிட்ட வடிவ நாளிதழ்களோடு பொருந்தி வருவதைக் காணலாம். உதாரணமாக ஐக்கிய இராச்சியத்தில் டேப்ளாய்ட் என்பதற்கும் ப்ராட்ஷீட் என்பதற்கும் வேறுபாடுகள் உள்ளன. ஏனெனில் அது உள்ளடக்கத்தின் தரத்தினையும் குறிக்கிறது. அந்த நிலையில்தான் மிகப்புகழ் பெற்ற நாளிதழ்கள் டேப்ளாய்ட் வடிவத்தைப் பயன்படுத்துகின்றன. அதனடிப்படையில் டேப்ளாய்ட் ஊடகவியல் என்பதானது அமைகிறது.  

## தற்போதைய நிலை
மான்பிரட் வெர்வெல் ஆய்வக இயக்குநரும் இப்ரா அமைப்பின் துணைத்தலைவரும் IFRA பெர்லைனர் வடிவ முறையே தற்போதைய நிலையில் காணப்படுகிறது என்கிறார்.

அண்மையில், பல நாளிதழ்கள் இணையத்திற்கேற்ற பக்க அளவு துண்டிப்பு என்ற நிலையில் மாற்றங்களைக் கொண்டுவந்துள்ளன. அதன்படி குறுகிய அளவிலான தாளினை (அதே சமயம் குறைந்த செலவில்) பயன்படுத்தும் முறையாக அச்சாக்க வடிவில் புதிய மாற்றம் கொணரப்பட்டுள்ளது. சில இடங்களில் ப்ராட்ஷீட் தாளே வழக்கமான டேப்ளாய்ட் வடிவோடு ஒத்துப்போகும் வகையில் சிறிய அளவு குறுக்கலாக்கப்படுகிறது. சராசரி ரோலின் ,  டயாமீட்டர் அச்சுத்தாள் நீளமாக  காணப்படும்

## அளவுகள்
* டைவர்ஸ் டிஸ்பேட்ச்  (1.5)
* ப்ராட்ஷீட்  (1.255)
* நார்டிஷ்  (1.425)
* ரீனிஷ் அரவுண்ட்  (1.486)
* ஸ்விஸ்   (1.484)
* பெர்லினர்  (1.492)
**கார்டியன் இதழின் *அச்சிடப்படும் பகுதி*  .
* டேப்ளாய்ட்  (1.536)

### ஒத்துநோக்கல்
*A2 தாள் 
*B3 தாள்
*C3 தாள் 
*A3 தாள் 
*A4 தாள் 

## இவற்றையும் பார்க்க
* நாளிதழ்

## மேற்கோள்கள்

## வெளி இணைப்புகள்
* http://www.abacho.com/mobile/news/vermischtes/anzeigen/?news_id=32742  (de)

பகுப்பு:நாளிதழ்கள்
பகுப்பு:இதழியல்
வளையஎக்சீன்

**வளையஎக்சீன் **(Cyclohexene) C6H10 என்ற மூலக்கூற்று வாய்ப்பாட்டை உடைய ஒரு நீரகக்கரிமம் ஆகும். இந்த வளைய ஆல்க்கீன் நுண்ணிய மணமுடைய ஒரு நிறமற்ற நீர்மம் ஆகும். இச்சேர்மமானது, பல தொழிலக செயல்முறைகளில் ஒரு இடைநிலைச் சேர்மமாகும். நீண்ட கால சேமிப்பு, ஒளி மற்றும் காற்றுக்கு வெளிப்படுத்தும்போது பெராக்சைடுகளை உருவாக்கும் காரணத்தால் பெரிய அளவிலான நிலைத்தன்மையைக் கொண்டிருப்பதில்லை.   

## தயாரிப்பு மற்றும் பயன்கள்
வளையஎக்சீனானது அசாகி வேதி நிறுவனம் உருவாக்கிய செயல்முறையினைப் பயன்படுத்தி பென்சீனை பகுதி ஐதரசனேற்றம் செய்வதால் தயாரிக்கப்படுகிறது. இது முதலில் வளையஎக்சனாலாக மாற்றப்பட்டு பின்னர் ஐதரசன் நீக்கல்வினைக்கு  உட்படுத்தப்பட்டு கேப்ரோலேக்டத்தின் முன்னோடிச் சேர்மமான வளையஎக்சனோனைத் தருகிறது. வளையஎக்சனோனானது அடிபிக் அமிலம், மேலியிக் அமிலம், இருவளையஎக்சைல்அடிப்பேட்டு மற்றும் வளையஎக்சீன் ஆக்சைடு ஆகிய சேர்மங்களுக்கும் முன்னோடிச் சேர்மமாகும். மேலும், இது கரைப்பானாகப் பயன்படுகிறது. 

### ஆய்வக பரிசோதனைகள்

#### தொகுப்பு
கரிம வேதியியலில் தொடக்க நிலையில் உள்ள மாணவர்களுக்கான பொதுவான சோதனைகளில் ஒன்றாக இது உள்ளது. இந்த வினையில், அமிலத்தை வினைவேக மாற்றியாகக் கொண்டு வளையஎக்சனாலின் நீர் நீக்க வினை நிகழ்த்தப்பட்டு வடித்திறக்கல் முறையில் கிடைக்கக்கூடிய வளையஎக்சீனை வினைக்கலவையில் இருந்து பிரித்தெடுக்கப்பட வேண்டும். 
: 350x350px
: 440x440px

#### பிணைப்பின் ஆக்சினேற்ற பிளவு
கரிம ஆக்சிசனேற்ற வினைகளின் மூலமாக வளையஎக்சீனிலிருந்து அடிபிக் அமிலம் பெறப்படும் வினையானது ஒரு பசுமை வேதியியல் வினையாகும். டங்ஸ்டன் வினையூக்கியின் முன்னிலையில் ஐதரசன் பேரொட்சைடு ஒரு ஆக்சிசனேற்றியாகப் பயன்படுகிறது..

## அமைப்பு
வளையஎக்சேனானது நாற்காலி வடிவ அமைப்பிற்கு அதிக முன்னுரிமை தருவதாக இருக்க, வளையஎக்சீனானது அரை-நாற்காலி வடிவ அமைப்பில் மிகுந்த நிலைத்தன்மை வாய்ந்ததாக இருக்கிறது. வளைய அமைப்பில், ஒவ்வொரு பிணைப்பையும் எதிரெதிரான நிலையைக் கொண்டிருப்பதற்கான முயற்சியானது நாற்காலி அமைப்பிற்கான முன்னுரிமைக்கான அடிப்படைக் காரணமாக உள்ளது. வளையஎக்சீனைப் பொறுத்தவரை, ஆல்க்கீனானது தள அமைப்பை மறைப்பு வெளி வடிவ அமைப்பிற்குச்(eclipsed conformation) சமானமான அமைப்பில் தள அமைப்பினைப் பெற்றுள்ளது.

## மேலும் காண்க
* 1,4-வளையஎக்சாடையீன்

## வெளி இணைப்புகள்
* 
* 
* Material Safety Data Sheet for cyclohexene
* Safety MSDS data 
* Reaction of Cyclohexene with Bromine and Potassium Permanganate
* Cyclohexene synthesis
* Data sheet at inchem.org

## மேற்கோள்கள்

பகுப்பு:வளைய ஆல்க்கீன்கள்
பகுப்பு:நீரகக்கரிமக் கரைப்பான்கள்
ஓரிணையக் கரிமம்

**ஓரிணையக் கரிமம்** அல்லது **முதன்மைக் கரிமம்** (*primary carbon*) என்பது ஒரே ஒரு கரிம அணுவுடன் மட்டுமே நேரடியாக இணைந்த கரிம அணுவாகும். ஆகையால், இது ஒரு கரியணுத் தொடரின் இறுதியில் இடம் பெறுகிறது. ஆல்க்கேன்களைப்  பொறுத்தவரை மூன்று ஐதரசன் அணுக்கள் ஓரிணைய கார்பன் அணுவுடன் இணைந்துள்ளன. (வலது புறமுள்ள படத்தில் புரோப்பேனைப் பார்க்கவும்). ஒரு ஐதரசன் அணுவானது, ஐதராக்சில் தொகுதியால் இடப்பெயர்ச்சி செய்யப்பட்டு ஓரிணைய ஆல்ககாலை உருவாக்குகிறது.  

## மேற்கோள்கள்


பகுப்பு:வேதியியல் பெயரீடு
புளூஸ்டாக்ஸ் (மென்பொருள்)

**ப்ளூஸ்டாக்ஸ்** (Bluestacks) என்பது திறன்பேசி (smartphone) *பயன்பாட்டுக்களை* மைக்ரோசாப்ட் விண்டோசு மற்றும் *மேக்* கணினிகளில் பயன்படுத்த உதவும் ஒரு காப்புரிமம் கொண்ட தொழில்நுட்பம் பயன்பாட்டு மென்பொருள் ஆகும் . இதே போன்று மைக்ரோசாப்ட் விண்டோசு பயன்பாட்டுக்களை லினக்சு, மேக் போன்ற இயக்கு தளம்தில் உபயோகப்படுத்த வைன் (மென்பொருள்) என்ற பயன்பாடு  லினக்சு இயக்கு தளம்தில்  உருவாக்கப்பட்டுள்ளது.

## மேற்கோள்கள்

பகுப்பு:மென்பொருள்
பகுப்பு:பயன்பாட்டு மென்பொருள்
வேகமான விலங்குகள்

இது உலகின் வேகமான விலங்குகளின் பட்டியல் ஆகும். இது விலங்குகளின் வகைப்படிப் பட்டியல் இடப்பட்டுள்ளது.

## வேகமான உயிரினம்
உலகின் வேகமான நில விலங்கு சிவிங்கிப்புலி ஆகும். இதன் வேகம் மணிக்கு 109.4-120.7 கி.மீ. (68.0-75.0 மைல்) எனப் பதியப்பட்டுள்ளது. உலகின் வேகமான பறவை பொரி வல்லூறு ஆகும். இதுவே விலங்கு உலகத்தின் வேகமான உயினமும் ஆகும். இறையைப் பிடிக்க இது வேகமாகக் கீழ் இறங்கும் வேகமானது மணிக்கு 389 கி.மீ. (242 மைல்) ஆகும். உலகின் வேகமான மீன் கருப்பு மர்லின் ஆகும். இதன் வேகம் மணிக்கு 129 கி.மீ. (80 மைல்) எனப் பதியப்பட்டுள்ளது. (புதிய ஆய்வுகளின் படி இதன் அதிகபட்ச வேகம் மணிக்கு 58 மைல் என்று கணக்கிடப்பட்டுள்ளது. 70 + மைல் வேகம் தவறு எனக் குறிப்பிடப்படுகிறது.)



## பறவைகள்



## ஊர்வன

## மீன்

## பாலூட்டிகள்

## முதுகெலும்பிலிகள்

## குறிப்புகள்

## உசாத்துணை

பகுப்பு:பட்டியல்கள்
பகுப்பு:விலங்கியல்
யுரேனைல் பார்மேட்டு

**யுரேனைல் பார்மேட்டு **(Uranyl formate) (UO2(CHO2)2·H2O) ஒரு நுண்ணிய, மஞ்சள் நிற, எளிதாகக் கொட்டும் துாளாகும். இந்த கனிமச் சேர்மம், ஊடுருவி எதிர்மின்னி நுண்ணோக்கிகளில் எப்போதாவது பயன்படுத்தப்படுகிறது.

யுரேனைல் அசிட்டேட்டை விடவும், நுண்ணிய நொய் அமைப்பைக் (fine grain structure) கொண்டுள்ளதால், இச்சேர்மம் 0.5% அல்லது 1% செறிவு கொண்ட எதிர்மறை சாயமேற்றி நீர்க்கரைசலாக ஊடுருவி எதிர்மின்னி நுண்ணோக்கிகளில் எப்போதாவது பயன்படுத்தப்படுகிறது. இருப்பினும், யுரேனைல் பார்மேட்டு எளிதில் கரைசலில் செல்வதில்லை. ஆனால், கரைந்து விட்டாலும் கூட ஒரு சாயமேற்றியாக குறைவான காலமே தனது ஆயுளைக் கொண்டுள்ளது. இச்சேர்மமானது, ஒளியைப் பொறுத்த வரை, குறிப்பாக புற ஊதாக் கதிருக்கு மிகவும் தீவிரமான துலங்கலை வெளிப்படுத்தக்கூடியது. இதன் காரணமாக ஒளிக்கு காட்டி வைக்கப்பட்டால் வீழ்படிவாதல் நிகழ்கிறது. 

## மேலும் காண்க
* எதிர்மின்னி நுண்ணோக்கி

## மேற்கோள்கள்
* 2SPI.com , compound information, retrieved May 3, 2011

பகுப்பு:பார்மேட்டுகள்
பகுப்பு:அணுக்கருப் பொருட்கள்
பகுப்பு:யுரேனைல் சேர்மங்கள்
நைலான் 46

**நைலான் 46 **(Nylon 46) என்பது ஒரு வகையான பல்லமைடு அல்லது நைலான் ஆகும். இந்தப் பிசினை வழங்கும் ஒரே வணிக நிறுவனம் டிஎஸ்எம் (DSM) எனும் டச்சுநாட்டு வேதிப்பொருள் நிறுவனம் ஆகும்.

இந்நிறுவனம், இந்தப் பிசினை "இசுடானைல்" (Stanyl) என்ற வணிகப்பெயரில் விற்பனை செய்கிறது.

இது நைலான் 6 அல்லது நைலான் 66ஐக் காட்டிலும் உயர்ந்த உருகுநிலையைப் பெற்றுள்ளதால், சற்று கூடுதல் நேரத்திற்கு உயர் வெப்பநிலைகளைத் தாங்கவல்ல  பயன்பாடுகளில் பயன்படுகிறது. இதன் ஈரமீன் ஒருபடியை (புட்ரெசின்) உயிர்த்திரளிலிருந்து எளிதில் பெறலாம்.

## மேற்கோள்கள்


பகுப்பு:கரிமப் பலபடிகள்
வீட்டுப்பல்லி

**வீட்டுப்பல்லி** (ஆங்கிலப் பெயர்: **common house gecko**, உயிரியல் பெயர்: ***Hemidactylus frenatus***) என்பது வீடுகளின் விட்டத்தில் காணப்படும் பல்லி ஆகும். 

பெரும்பாலான பல்லிகள் இரவாடிகள். பகல் முழுவதும் பதுங்கியிருந்து இரவில் இரைக்காகப் பூச்சிகளைத் தேடும். இரவில் விளக்குகளுக்கு அருகில் பூச்சிகளைத் தேடி வீடுகள் மற்றும் பிற கட்டடங்களின் சுவர்களில் இவை ஏறுவதை காணமுடியும். மேலும் இவற்றின் சத்தம் மூலமும் கண்டறிந்து கொள்ள முடியும்.

இவை 75 முதல் 150 மில்லி மீட்டர் நீளம் வளரக்கூடியவை. 5 ஆண்டுகள் உயிர் வாழக்கூடியவை. இச்சிறு பல்லிகள் நஞ்சு அற்றவை. மனிதர்களுக்கு தீங்கு ஏற்படுத்தக் கூடியவை அல்ல. துன்பம் விளைவித்தால் நடுத்தர அளவு முதல் பெரிய அளவு வரை இருக்கக்கூடிய பல்லிகள் கடிக்கலாம். எனினும் இவற்றின் கடியானது தோலைக் துளைக்கக்கூடிய வகையில் இருந்தாலும், இவை பொதுவாக சாந்தமானவை. வெப்பமண்டல பல்லி ஒன்றான *Hemidactylus frenatus* ஆனது சூடான, ஈரப்பதமிக்க பகுதிகளில் செழித்து வளர்கிறது. இது அப்பகுதிகளில் அழுகும் மரங்களில் வசிக்கும். பூச்சிகளைத் தேடி உண்டு வாழும். நகர்ப்புறங்களிலும் வாழக்கூடியது. இந்த உயிரினம் எளிதாக தகவமைத்து கொள்ளக்கூடியது. பூச்சிகள் மற்றும் சிலந்திகளை உண்ணக்கூடியது. பலவீனமான அல்லது நடத்தை ரீதியில் முரட்டுத்தனமான மற்ற பல்லிகளை இவை இடமாற்றம் செய்து விடுகின்றன.

## வாழ்விடம்
பெரும்பாலான வீட்டுப்பல்லிகள் இரவாடிகள் ஆகும். பகலில் மறைந்திருந்து இரவில் பூச்சிகளை உண்ணும். இவை இரவு விளக்குகளின் அருகில் பூச்சிகளைப் பிடிப்பதைப் பார்க்கலாம்.

## சகுனங்கள்

பல்லி சத்தமிடுவதை வைத்துச் சகுனங்கள் கணிக்கப்படுகிறது. இவை உடலின் மேல் விழுவதை வைத்து அதற்கு ஏற்ற பலன்கள், பரிகாரங்கள் கணிக்கப்பட்டுப் பயன்படுத்தப்படுகிறது.

## மேற்கோள்கள்

## உசாத்துணை
* Cook, Robert A. 1990 Range extension of the Darwin house gecko, *Hemidactylus frenatus*. Herpetofauna (Sydney) 20 (1): 23-27
* Darevsky I S; Kupriyanova L A; Roshchin V V 1984 A new all-female triploid species of gecko and karyological data on the bisexual *Hemidactylus frenatus* from Vietnam. Journal of Herpetology 18 (3) : 277-284
* Edgren, Richard A. 1950 Notes on the Neotropical population of *Hemidactylus frenatus* Schlegel Natural History Miscellanea  (55): 1-3
* Edgren, R. A. 1956 Notes on the neotropical population of *Hemidactylus frenatus* Schlegel. Nat. Hist. Misc. 55: 1-3.
* Jerdon, T.C. 1853 Catalogue of the Reptiles inhabiting the Peninsula of India. Part 1. J. Asiat. Soc. Bengal  xxii [1853]: 462-479
* McCoy, C. J.;Busack, Stephen D. 1970 The lizards *Hemidactylus frenatus* and *Leiolopisma metallica* on the Island of Hawaii Herpetologica 26 (3): 303
* Norman, Bradford R. 2003 A new geographical record for the introduced house gecko, *Hemidactylus frenatus*, at Cabo San Lucas, Baja California Sur, Mexico, with notes on other species observed. Bulletin of the Chicago Herpetological Society. 38(5):98-100 [erratum in 38(7):145]
* Ota H 1989 *Hemidactylus okinawensis* Okada 1936, junior synonym of *H. frenatus* in Duméril & Bibron 1836. J. Herpetol. 23 (4): 444-445
* Saenz, Daniel;Klawinski, Paul D. 1996 Geographic Distribution. *Hemidactylus frenatus*. Herpetological Review 27 (1): 32

## வெளி இணைப்புகள்
* 
* 
* House Gecko Info and Care
* Interaction of Asian House geckos and Wasps
* Asian House Gecko in Laguna de Apoyo Nature Reserve, Nicaragua 

பகுப்பு:இந்திய ஊர்வன
பகுப்பு:பல்லிகள்
பொன்னிறக் குள்ளநரி

**பொன்னிறக் குள்ளநரி** (ஆங்கிலப் பெயர்: golden jackal, உயிரியல் பெயர்: *Canis aureus*) என்பது நாய்க் குடும்பத்தைச் சேர்ந்த ஒரு குள்ளநரி இனம் ஆகும். இதில் மொத்தம் ஏழு துணையினங்கள் உள்ளன. ஓநாய் போன்ற தோற்றத்தில் இருக்கும் இவை சமவெளிகளில் அதிகமாகக் கணப்படுகின்றன. மேலும் ஆறுகள், ஏரிகள் மற்றும் கடல்கள் ஆகியவற்றின் கரையோரங்களிலும் காணப்படுகின்றன. எனினும் இவை மலைப்பகுதிகளிலும் குறைவாகக்  காணப்படுகின்றன. இவை பழங்கள் மற்றும் பூச்சிகளில் இருந்து சிறிய குளம்பிகள் வரை உண்கின்றன.

## உசாத்துணை

## நூல்
* 

## வெளி இணைப்பு
* golden jackal being trained for scent detection

பகுப்பு:இந்தியப் பாலூட்டிகள்
பகுப்பு:குள்ள நரிகள்
மகாத்மா காந்தி வரிசை

**காந்தி வரிசை** (**Gandhi Series) ** என்பது இந்திய ரிசர்வ் வங்கி வெளியிட்ட இந்திய ரூபாய் பணத்தாள்கள் ஆகும். இந்த பணத் தாள்களில் முதன்மையாக மகாத்மா காந்தியின் உருவம் இடம்பெற்றதால் இப்பெயரால் அழைக்கப்படுகிறது. 1996 இல் அறிமுகப்படுத்தப்பட்ட, இந்த வரிசை 1996 க்கு முன்பாக வழக்கிலிருந்த அனைத்து பணத்தால்களின் வடிவத்தையும் மாற்றி இந்த வரிசை இடம்பிடித்தது. இந்திய ரிசர்வ் வங்கி 1996 இல் தொடங்கி 10 மற்றும் 500 ரூபாய் நோட்டுகளில் இந்த வரிசையில் அறிமுகப்படுத்தியது.

2016 ஆம் ஆண்டு நவம்பர் 8 ஆம் திகதி இந்த வரிசையில் உள்ள 500 மற்றும் 1000 பணத்தாள்களின் மதிப்பு நீக்கப்பட்டது. அதைத் தொடர்ந்து புதியதாக 500 மற்றும் 2000 மதிப்பலான மகாத்மா காந்தி புதிய வரிசை நோட்டுகள் வெளியிடப்பட்டன.

## பணத்தாள்கள்

### மொழிகள்

ஒவ்வொரு பணத்தாளிலும் 17 மொழிகளில் எழுதப்பட்டிருந்தன. இந்த நோட்டுகளின் முதல்பக்கத்தில் முதன்மையாக ஆங்கிலம் இந்தி ஆகியவற்றில் வாசகங்கள் எழுதப்பட்டுள்ளன. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றன. மொழிகளின் வரிசை பின்வறுமாறு அசாமிய மொழி, வங்காள மொழி, குஜராத்தி, கன்னடம், காஷ்மீரி மொழி, கொங்கணி மொழி, மலையாளம், மராத்திய மொழி, நேபாளி மொழி, ஒடியா மொழி, பஞ்சாபி மொழி, சமசுகிருதம், தமிழ், தெலுங்கு, உருது.

## மேலும் காண்க
* மகாத்மா காந்தி புதிய வரிசை

## மேற்கோள்கள்

பகுப்பு:ரூபாய்
சோபியா (இயந்திர மனிதன் - தானியங்கி)

[thumb|[பன்னாட்டுத் தொலைத்தொடர்பு ஒன்றியம், ஜெனீவாவில் நடைபெற்ற நன்மைக்கான செயற்கை நுண்ணறிவு உலக மாநாட்டில் (2018) பேசும் சோபியா]]
**சோபியா** (Sophia), ஆன்சன் ரோபோடிக்ஸ் நிறுவனத்தால் உருவாக்கப்பட்ட மிகவும் மேம்பட்ட இயந்திர மனிதத் தானியங்கி படைப்பாகும். முனைவர். டேவிட் ஆன்சன் என்பவரால் 2013 ஆம் ஆண்டு ஆன்சன் தானியங்கியல் நிறுவனம் நிறுவப்பட்டது. இவரே இந்த நிறுவனத்தின் முதன்மை செயல் அலுவலரும் ஆவார்.

சோபியா பொதுமக்கள் முன்பான தனது முதல் அறிமுகத்தை அமெரிக்க ஐக்கிய நாடுகளின் டெக்சாஸ் மாகாணத்தில் உள்ள ஆஸ்டினில் 2016 ஆம் ஆண்டின் மார்ச்சு மாத மத்தியில் தென்மேற்கால் தெற்கு (South by Southwest - SXSW) என்ற விழாவில் நிகழ்த்தியது.. ஆவ்ட்ரி எப்பன் மற்றும் டேவிட் ஆன்சனின் மனைவி ஆகியோரால் சோபியா ஆக்கம் பெற்றது. முதன்முதலில் 2015 ஆம் ஆண்டு, ஏப்ரல் 19 ஆம் நாள் இது செயல்படத் தொடங்கியது. சோபியாவின் தோல் ஃப்ரப்பரால் (தானியங்கியலில் பயன்படுத்தப்படும் மீட்சித் தன்மையுள்ள இயற்கை மீள்மம் அல்லது இரப்பர்)ஆக்கப்பட்டதாக இருப்பதால் 62-இற்கும் மேற்பட்ட முகபாவனைகளை வெளிக்காட்ட இயலும்.. 

அக்டோபர் 2017இல் சோபியாவிற்கு சவுதி அரேபிய அரசு குடியுரிமை வழங்கியது. இதனால், உலகின் குடியுரிமை பெற்ற முதல் இயந்திர மனித தானியங்கி என்ற பெருமை சோபியாவிற்கு கிடைத்துள்ளது. நவம்பர் 2017 இல், சோபியா ஐக்கிய நாடுகள் வளர்ச்சித் திட்டத்தின் எப்பொழுதிற்கும் முதலான புதுமைகளின் வெற்றியாளர் என்ற பட்டம் வழங்கப்பட்டது. இந்தப் பட்டம் கிடைக்கப் பெற்ற முதல் மனிதரல்லாத ஒரு பொருள் இதுவேயாகும். . 

## மேற்கோள்கள்

பகுப்பு:தானியங்கிகள்
பழைய உலகம்

**"பழைய உலகம்**" (*Old World*) என்ற சொற்றொடர் ஆப்பிரிக்கா, ஐரோப்பா, ஆசியா (ஆப்பிரிக்க-யூரேசியா) ஆகிய உலகப் பகுதிகளைக் குறிக்கப் பயன்படுத்தப்படுகிறது. உலகத்தின் எஞ்சிய பகுதிகளான அமெரிக்காக்கள், ஓசியானியா ஆகிய பகுதிகள் புதிய உலகம் என அழைக்கப்படுகின்றது.

பழைய உலகம் பெரும்பாலும் கிழக்கு அரைக்கோளப் பகுதிகளைக் குறிக்கும். ஆனாலும், மேற்கு அரைக்கோளம்|மேற்கு அரைக்கோளத்தில் உள்ள அயர்லாந்து, ஐக்கிய இராச்சியம், போர்த்துகல், மேற்கு ஆப்பிரிக்கா ஆகியன பழைய உலக நாடுகளாகவே அடையாளம் காணப்படுகின்றன. அதே வேளையில், ஆத்திரேலியா, நியூசிலாந்து போன்ற ஓசியானிய கிழக்கு அரைக்கோளப் பகுதிகள் புதிய உலகமாக அடையாளம் காணப்படுகின்றன.

## சொற்பிறப்பு
தொல்லியல் மற்றும் உலக வரலாற்று சூழலில், "பழைய உலகம்" என்ற சொல், வெண்கலக் காலத்தில் இருந்து (மறைமுகமான) கலாச்சார தொடர்பு கொண்டிருந்த உலகின் பகுதிகளை உள்ளடக்கியது, இதன் விளைவாக, பெரும்பாலும் மிதவெப்ப மண்டலத்தில் மத்திய தரைக்கடல், மெசொப்பொத்தேமியா, பாரசீகப் பீடபூமி, இந்திய துணைக்கண்டம் மற்றும் சீனா போன்ற பகுதிகளின் ஆரம்பகால நாகரிகங்கள் இணையான வளர்ச்சி கண்டன.

இந்தப் பிரதேசங்கள் பட்டுப் பாதை வணிக வழியால் இணைக்கப்பட்டு, வெண்கலக் காலத்தை அடுத்து இரும்புக் காலத்திலும் தொடர்ந்தது. கலாச்சார, மெய்யியல், மற்றும் சமய அபிவிருத்திகள் இறுதியில் மேற்கத்தைய எலனிசம், கீழைத்தேய (சொராட்டிரிய நெறி, ஆபிரகாமிய சமயங்கள்) மற்றும் தூரகிழக்கு (இந்து சமயம், பௌத்தம், சைனம், கன்பூசியம், தாவோயியம்) கலாச்சாரங்கள் தோன்ற வழிவகுத்தன.

## வேறு பெயர்கள்
ஆப்பிரிக்க-யூரேசியாவின் பெருநிலப்பரப்பு (பிரித்தானியத் தீவுகள், யப்பான், இலங்கை, மடகாசுகர், மலாய் தீவுக்கூட்டம் போன்ற தீவுகள் நீங்கலாக) *[[ஆப்பிரிக்க-யூரேசியா]]* என அழைக்கப்படுகிறது. இச்சொல் சர் ஆல்ஃபோர்ட் ஜோன் மெக்கின்டர் என்பவரால் *The Geographical Pivot of History* என்ற நூலில் கொடுக்கப்பட்டது.

## மேற்கோள்கள்

பகுப்பு:ஆப்பிரிக்க-யூரேசியா
பகுப்பு:புவியியல்
பகுப்பு:ஐரோப்பியப் பண்பாடுகள்
பகுப்பு:ஆப்பிரிக்கப் பண்பாடு
பகுப்பு:ஆசியப் பண்பாடுகள்
திரிபுவன் பன்னாட்டு வானூர்தி நிலையம்

**திரிபுவன் பன்னாட்டு வானூர்தி நிலையம்** (**Tribhuvan International Airport (TIA)** (, ) நேபாளத் தேசியத் தலைநகரம் காட்மாண்டுவில் அமைந்த  பன்னாட்டு வானூர்தி நிலையமாகும். நேபாளத்தில் உள்ள ஓரே பன்னாட்டு விமானம் நிலையம் இதுவாகும்.

இப்பன்னாட்டு வானூர்தி நிலையம், காட்மாண்டு நகர மையத்திலிருந்து ஆறு கிலோ மீட்டர் தொலைவில் காத்மாண்டு சமவெளியில் உள்ளது.

புகழ் பெற்ற நேபாள மன்னரான திரிபுவன் நினைவாக, மன்னர் மகேந்திரா, 1955ல் இப்பன்னாட்டு விமான நிலையத்திற்கு திரிபுவன் பன்னாட்டு வானூர்தி நிலையம் என பெயர் சூட்டினார்.

இப்பன்னாட்டு வானூர்தி நிலையத்தின் ஒரு பகுதியில் உள்நாட்டு விமானச் சேவைக்கான வானூர்திகள் இயங்குகிறது.
2015ல் 3.21 மில்லியன் பயணிகளை கையாண்டுள்ளது. தற்போது ஆசியா மற்றும் மத்திய கிழக்கு நாடுகளிலிருந்து 38 நிறுவனங்களின் வானூர்திகள் திரிபுவன் பன்னாட்டு வானூர்தி நிலையத்திற்கு வருகை தருகிறது.

## வசதிகள்
திரிபுவன் பன்னாட்டு வானூர்தி நிலையம் 10,007 அடி நீளம் கொண்ட ஓடு பாதையுடையது.

## அமைவிடம்

திரிபுவன் பன்னாட்டு வானூர்தி நிலையம் பசுபதிநாத் கோயிலிருந்து ஒரு கிலோ மீட்டர் தொலைவிலும், காட்மாண்டு நகரத்திலிருந்து ஆறு கிலோ மீட்டர் தொலைவிலும் உள்ளது.

## வானூர்தி நிறுவனங்கள் மற்றும் செல்லும் இடங்கள்

உலங்கு வானூர்தி சேவைகள்: பிஷ்டெயில் ஏர், சிறீ ஏர்லையன்ஸ், மனாங் ஏர்  நிறுவனங்கள் திரிபுவன் பன்னாட்டு வானூர்தி நிலையத்தின் அருகில் உள்ள உலங்கு வானூர்தி நிலையம் சேவைகள் வழங்குகிறது.

எவரஸ்டு மலையை கண்டு களிக்க புத்தா ஏர், யதி ஏர்லையன்ஸ் மற்றும் சிம்ரிக் ஏர்லையன்ஸ் சிறு விமானங்களுடன் நாள்தோறும் அதிகாலை முதல், காட்மாண்டு உள்நாட்டு வானூர்தி நிலையத்திலிருந்து இயங்குகிறது.

## இதனையும் காண்க
* நேபாள மன்னர் திரிபுவன்

## மேற்கோள்கள்

## வெளி இணைப்புகள்

* 
* 
* 

பகுப்பு:நேபாள வானூர்தி நிலையங்கள்
பகுப்பு:காட்மாண்டு
வேட்-கில்சு

**வேட்-கில்சு** என்பது மாண்டரின் சீன மொழியின் ரோமானியப்பதமாக்கல் ஆகும். இது நடு 19ம் நூற்றாண்டில் தாமசு வேட் என்பவரால் உருவாக்கப்பட்ட அமைப்பில் இருந்து உருவாக்கப்பட்டது ஆகும். 1892ல் கெர்பர்ட் ஏ.கில்சின் சீன-ஆங்கில அகராதியின் மூலம் இதற்கு இறுதி வடிவம் கொடுக்கப்பட்டது.

## உசாத்துணை

## வெளி இணைப்புகள்
* Chinese Romanization Converter – Convert between Hànyǔ Pīnyīn, Wade–Giles, Gwoyeu Romatzyh and other known or (un-)common Romanization systems.
* Wade–Giles → Zhùyīn → Pīnyīn → Word list 
* A conversion table of Chinese provinces and cities from Wade–Giles to Pīnyīn
* Pinyin4j: Java library supporting Chinese to Wade–Giles – Support Simplified and Traditional Chinese; Support most popular Romanization systems, including Hànyŭ Pīnyīn, Tongyòng Pinyin, Wade–Giles, MPS2, Yale and Gwoyeu Romatzyh; Support multiple pronunciations of a single character; Support customized output, such as ü or tone marks.
* 
* Chinese Phonetic Conversion Tool – Converts between Wade–Giles and other formats
* Wade–Giles Annotation – Wade–Giles pronunciation and English definitions for Chinese text snippets or web pages.
* 國語拼音對照表

பகுப்பு:எழுத்து முறைகள்
சூரிய ஒளிமானி

**சூரிய ஒளிமானி** (*sun photometer*) என்பது எப்போதும் சூரியனை நோக்கியே இருக்குமாறு அமைக்கப்பட்டுள்ள ஒரு ஒளிமானியாகும். நவீன சூரிய ஒளிமானிகள், சூரியனை நோக்கித் தானியங்கியாகத் திரும்பும் அமைப்புடன், ஒளிக்காணி (*photodetector*), தரவு ஈட்டல் கருவிகள், மற்றும் நிறமாலைகளைப் பிரிக்கும் கருவிகளைக் கொண்டிருக்கும். இதில் அளக்கப்படும் அலகு "அலைமாலைக் கதிர்வீச்சு" (direct-sun radiance) ஆகும்.

சூரிய ஒளிமானியை புவியின் வளிமண்டலத்தில் பயன்படுத்தும் போது அளக்கப்படும் கதிர்வீச்சும், சூரியன் நேரடியாக வெளிவிடும் கதிர்வீச்சும் (புவிக்கப்பாலான சூரிய கதிர்வீச்சு), ஒரே அளவில் இருப்பதில்லை. ஏனெனில், புவியின் வளிமண்டலத்தால் உட்கவரப்பட்டும், சிதறிடிக்கப்பட்டும் வருவதால், சூரியப் பாயம் (solar flux) குறைகிறது. எனவே அளக்கப்படும் கதிர்வீச்சு சூரியப் பாயம் (radiant flux) என்பது  சூரியன் நேரடியாக வெளிவிடும் கதிர்வீச்சும், புவியின் வளிமண்டலத்தால் ஏற்படும் விளைவுகளும் இணைந்து வருவதாகும். இதன் அளவை பீரின் விதியின் (Beer's law) அடிப்படையில் அளக்கலாம்.

புவியின் வளிமண்டலத்தால் ஏற்படும் விளைவுகள் லாங்லி புறச்செருகல் (*Langley extrapolation*) அடிப்படையின் மூலம் நீக்கப்படுகிறது. இதன் மூலம் தரையில் அமைக்கப்பட்டுள்ள கருவிகளைக் கொண்டு புவிக்கு அப்பாலான சூரிய கதிர்வீச்சும் (extraterrestrial radiance) அளக்கப்படுகிறது. புவிக்கப்பாலான சூரிய கதிர்வீச்சு அளக்கப்பட்டதும், அதைக் கொண்டு வளிமண்டலம் ஆராயப்படுகிறது. புவி மண்டலத்தில் ஒளி ஊடுருவும் தன்மை (Optical depth) அளக்கப்படுகிறது. ஒளி நிற மாலையின் சில அலைகள் மட்டும் தேர்ந்தெடுக்கப்பட்டு, நீராவி மற்றும் ஓசோன் போன்ற பல்வேறு வாயுக்களின் வழியாகச் செலுத்தப்பட்டு, அவற்றின் ஒளி ஊடுருவும் தன்மை அளவிடப்படுகிறது.
 
## மேற்கோள்கள்
* Glenn E. Shaw, "Sun photometry", *Bulletin of the American Meteorological Society* **64**, 4-10, 1983.

பகுப்பு:ஒளியியல் கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சாத்தமங்கலம் சாஸ்தா திருக்கோயில், கடலூர்

** சாத்தமங்கலம் சாஸ்தா ஐயப்பன் திருக்கோயில், கடலூர்** கடலூர்  அடுத்த சாத்தமங்கலம் என்னும் ஊரில் அமைந்துள்ளது. 

## திருவிழா
கார்த்திகை மாதம்

## திறக்கும் நேரம்
சாத்தமங்கலம் சாஸ்தா திருக்கோயில் காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## வெளி இணைப்புகள்
* கோயில் பற்றி தினமலர் நாளிதழில்

பகுப்பு:கடலூர் மாவட்டத்திலுள்ள ஐயப்பன் கோயில்கள்
நுண்சுவடுத் தனிமம்

உயிர்வேதியியலில் **நுண்சுவடுத் தனிமம்** (*ultratrace element*) என்பது குறிப்பிட்ட ஓர் உயிரினத்தில் கிராம் ஒன்றுக்கு ஒரு மைக்ரோகிராம் அளவுக்கும் குறைவாக அடங்கியுள்ள தனிமத்தைக் குறிக்கிறது. எடையளவில் இது 0.0001% இலும் குறைவான இருப்பைக் குறிக்கிறது. ஆனால் அவ்வுயிரினத்தின் வளர்சிதை மாற்றத்தில் இத்தனிமம் குறிப்பிடத்தக்க பங்கு வகிப்பதாக இருக்கும்.

சிலிக்கன், நிக்கல், போரான், வனேடியம் , கோபால்ட்டு  போன்ற நுண்சுவடுத் தனிமங்கள் மனித உயிரினத்தில் இருப்பதற்கான சாத்தியங்கள் உள்ளன. இதே போல புரோமின், காட்மியம், புளோரின், ஈயம், இலித்தியம், வெள்ளீயம் போன்றவை பிற உயிரினங்களில் இருப்பதற்கான வாய்ப்புகள் உள்ளன .
 
## இவற்றையும் காண்க
*இம்மியப் பொருள் (*trace element*)
 
## மேற்கோள்கள்

பகுப்பு:உணவுப் பட்டியல் கனிமங்கள்
பகுப்பு:உயிர்வேதியியல்
மைக்ரோகிராம்

**மைக்ரோகிராம்** (*microgram* அல்லது *microgramme*, **μg**) என்பது மெட்ரிக் முறையில், திணிவின் ஓர் அலகு ஆகும். இது கிலோகிராமின் பில்லியனில் ஒன்று (), கிராமின் மில்லியனில் ஒன்று (), அல்லது  மில்லிகிராமின் ஆயிரத்தில் ஒன்று () ஆகும். அனைத்துலக முறை அலகுகளில் (SI) இதன் குறியீடு **μg** ஆகும். இங்கு மைக்ரோ என்பது கிரேக்க எழுத்தான μ (மியூ) ஆல் தரப்படுகிறது.

## ஐக்கிய அமெரிக்கா
மைக்ரோ என்பதை தவறுதலாக மில்லி என்ற அர்த்தத்தில் பயன்படுத்தும் வாய்ப்பு அதிகமிருப்பதால்,  ஐக்கிய அமெரிக்காவில் மருத்துவத் தரவுகளில் μg என்பதற்குப் பதிலாக **mcg** என்ற குறியீட்டைப் பயன்படுத்துமாறு அமெரிக்க உணவு மற்றும் மருந்து நிர்வாகம் (FDA) பரிந்துரைத்துள்ளது. ஆனாலும், mcg என்பது பழைய, தற்போது பயன்பாட்டிலில்லாத CGS முறையில் மில்லிசென்டிகிராமை (=10&nbsp;μg) குறிக்கும்.

## ஐக்கிய இராச்சியம்
ஐக்கிய இராச்சியத்தில், மில்லிகிராம், மைக்ரோகிராம் ஆகியவற்றுக்கிடையேயான குழப்பங்களில் மருத்துவத் துறையில் தீவிரமான தவறுகள் இடம்பெறுவதைக் கருத்தில் கொண்டு, இசுக்கொட்லாந்து நோய்த் தவிர்ப்புப் பேணல் வழிகாட்டுதலின் படி, அங்கு ஒரு மில்லிகிராமுக்கும் குறைவான மருந்துகளில் “mcg” அல்லது “μg” என எழுதாமல் "மைக்ரோகிராம்" என்ற முழுச் சொல்லையும் எழுத வேண்டும் என அறிவுறுத்தப்பட்டுள்ளது.

## மேற்கோள்கள்

பகுப்பு:SI சார் அலகுகள்
பிளாட்டினம் எக்சாபுளோரைடு

**பிளாட்டினம் எக்சாபுளோரைடு **(Platinum hexafluoride) PtF<sub>6</sub> என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது அடர்-சிவப்பு நிறமுடைய, எளிதில் ஆவியாகக்கூடிய திண்மமாகும். இது சிவப்பு நிற வாயுவை உருவாக்குகிறது. இந்த சேர்மம்,  பிளாட்டினத்தின் +6 ஆக்சிசனேற்ற நிலையை விளக்கும் ஒரு தனித்தன்மையுள்ள அணைவுச் சேர்மம் ஆகும். நான்கு d-எதிர்மின்னிகளை மட்டுமே கொண்டிருந்தும், ஒரு மும்மை ஆற்றல் நிலையுடன் (Triplet state) இது இணைகாந்தப் பண்பினைக் (Paramagnetic) கொண்டுள்ளது.  PtF6 ஒரு வலிமையான ஆக்சிசனேற்றியும் மற்றும் வலிமையான புளோரினேற்றியும் ஆகும். PtF6 திண்ம நிலையிலும், வாயு நிலையிலும், எண்முகி வடிவ அமைப்பைக் கொண்டிருக்கிறது. Pt-F பிணைப்பு நீளங்கள் 185 பிக்கோமீட்டர்களாக உள்ளன.

## தொகுப்புமுறை தயாரிப்பு
PtF6 ஆனது, பிளாட்டினம் உலோகத்துடன் புளோரினின் வினையின் மூலம் முதன்முதலாக தயாரிக்கப்ப்டடது.   இந்த வழிமுறை தயாரிப்பிற்கான ஒரு வாய்ப்பாக மட்டுமே விளங்குகிறது. 
:Pt + 3 F2 → PtF6
PtF6 ஆனது, பிளாட்டினம் பென்டாபுளோரைடு (PtF5) விகிதச் சிதைவடைவதன் மூலமும் தயாரிக்கப்படுகிறது. பிளாட்டினம் டெட்ராபுளோரைடு (PtF4) ஒரு உபவிளை பொருளாக கிடைக்கிறது. தேவையான PtF5 ஆனது, PtCl2 ஐ புளோரினேற்றம் செய்யப்பட்டு கிடைக்கப்பெறுகிறது.:
:2 PtCl2 + 5 F2 → 2 PtF5 + 2 Cl2
:2 PtF5 → PtF6 + PtF4

## எக்சாபுளோரோபிளாட்டினேட்டுகள்
பிளாட்டினம் எக்சாபுளோரைடு, எச்சாபுளோரோபிளாட்டினேட்டு எதிரயனியிலிருந்து ஒரு எதிர்மின்னியைப் பெறலாம். இது பிளாட்டினம் எக்சாபுளோரைடுடன் நேர்மின்னயனியாக மாற்ற இயலாத தனிமங்களின் சேர்மங்களை வினைப்படுத்துவதன் மூலம் கிடைக்கப்பெறுகிறது. உதாரணமாக, செனானுடன் வினைபுரிந்து "" ஐத் தருகிறது. (இது ,  மற்றும் ) ஆகியவற்றின் கலவையாகும். மேலும் இது செனான் எக்சாபுளோரோபிளாட்டினேட்டு என அழைக்கப்படுகிறது. 1962 ஆம் ஆண்டில், இந்த வினையின் கண்டுபிடிப்பானது, அருமன் வாயுக்கள் வினைகளில் ஈடுபட்டு வேதிச் சேர்மங்களைத் தருகின்றன என்பதை  நிரூபித்தது. செனானுடனான வினைக்கு முன்னதாக,  ஆனது ஆக்சிசனுடன் வினைபுரிந்து டைஆக்சிசனைல் எக்சாபுளோரோபிளாட்டினேட்டைத் [O2]+[PtF6]− தருவது கண்டறியப்பட்டது.

## மேலும் காண்க
*குளோரோபிளாட்டினிக் அமிலம்
## மேற்கோள்கள்

பகுப்பு:புளோரைடுகள்
பகுப்பு:புளோரினேற்றிகள்
பகுப்பு:அறுபுளோரைடுகள்
பகுப்பு:உலோக ஆலைடுகள்
பகுப்பு:எண்முக சேர்மங்கள்
பகுப்பு:பிளாட்டினம் சேர்மங்கள்
பகுப்பு:பிளாட்டினம் குழு ஆலைடுகள்
அண்மைக் குவியம்

**அண்மைக் குவியம்** (*Shallow focus*) என்பது புல ஆழத்துடன் இணைக்கப்பட்ட புகைப்படக் கலை மற்றும் ஒளிப்பதிவுக் கலை ஆகிய துறைகளில் உள்ள தொழினுட்பம் ஆகும். அண்மைக் குவியத்தில் ஒரு படப் பதிவிலுள்ள ஒரு பகுதி மட்டும் குவிக்கப்பட்டு மற்ற பகுதிகள் குவிக்கப்படாமல் (out of focus) இருக்கும். அண்மைக் குவியம் என்பது படத்தின் ஒரு பகுதியை மட்டும் வலியுறுத்தப் பயன்படுகிறது.

புகைப்படத்தில் குவிக்கப்படாமல் இருக்கும் பகுதியின் கலைநயத்தைப் போக்கா என புகைப்பட கலைஞர்கள் அழைக்கின்றனர்.

அழுத்தக் குவியம் (deep focus) என்பது அண்மைக் குவியத்திற்கு எதிரானது, இதில் மொத்த பிம்பமும் சரியான குவியத்தில் குவிக்கப்படுகிறது. அண்மைக் குவியம் 2000 லிருந்து 2010 வரை மிகவும் பிரபலமானது. குறைந்த செலவில் திரைப்படம் எடுப்போர், தங்களின் திரைப்பட பின்புலம் தெரியாமலிருக்க இவ்வகைத் தொழிற்நுட்பத்தைப் பயன்படுத்திக் கொள்வர்.

## அண்மைக் குவிய விளைவைப் பெறும் முறை

அண்மைக் குவிய விளைவைப் பெற அதிக அகலமுள்ள துளையைப்  பயன்படுத்துவது, அண்மையிலுள்ளவற்றை படம் பிடிப்பது, பெரிய தோற்றுரு உணரி (image sensor) அல்லது குறைந்த தூரத்திற்கு அதிக குவியத் தூரம் கொண்ட வில்லையைப் பயன்படுத்துதல் ஆகியவை பயன்படுத்தப்படுகின்றன. சாய்வு மாற்ற ஒளிப்படவியலையும் பயன்படுத்தலாம், இம்முறை குவியத்தைச் செம்மைப்படுத்தும் முறைக்கு எதிரானது.

35மிமீ அளவுள்ள திரைப்படக் கருவி (cine cameras) வில்லைகளைக் கொண்டு குறும்படங்களை எடுப்பதற்கும், எண்ணியல் வடிவூட்டங்களைப் (digital format) பெறவும் ஏதுவான அழுத்தக் குவிய ஏற்பிகள் (Depth-of-field adapter) பயன்படுத்தப்படுகின்றன.

## மேலும் பார்க்க
* போக்கா

## மேற்கோள்கள்

பகுப்பு:ஒளிப்படக்கலை
பகுப்பு:ஒளிப்பட நுட்பங்கள்
பகுப்பு:ஒளியியல் தொடர்பான குறுங்கட்டுரைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
திரிசுணா வனவிலங்குகள் சரணாலயம்

**திரிசுணா வனவிலங்குகள் சரணாலயம்** *(Trishna Wildlife Sanctuary)* இந்தியாவின் திரிபுரா மாநிலத்தில் அமைந்துள்ளது . தெற்கு திரிபுரா மாவட்டத்தில் 163.08 கிலோமீட்டர் அல்லது 62.97 சதுர மைல் பரப்பளவில் இக்காப்பகம் பரந்து விரிந்துள்ளது. துணைக் கோட்ட நகரமான பெலோனியாவிலிருந்து 18 கிலோமீட்டர் தொலைவிலும், தலைநகரம் அகர்தலாவுடன் மாநில தேசிய நெடுஞ்சாலையால் இணைக்கப்பட்டும் இக்காப்பகம் எளிய போக்குவரத்து வசதியைப் பெற்றுள்ளது. மாநிலத்தின் தெற்குப் பகுதியிலிருந்து பெலோனியா வழியாகவும், வடக்குப் பகுதியிலிருந்து சோனாமுரா வழியாகவும் காப்பகத்தை அடைய முடியும். பல நீர்த்தேக்கங்கள், நீர்நிலைகள் மற்றும் புல் வெளிகள்  ஆகியவற்றால் இச்சரணாலயம் ஆக்கப்பட்டுள்ளது. அரிதான தாவரங்கள் நிரம்பிய பழம்பெருங் காடுகள் திட்டுதிட்டாக சரணாலயம் முழுவதும் விரவிக் காணப்படுகின்றன. இந்தியக் காட்டெருதுகள் இச்சரணாலயத்தின் சிறப்பம்சமாகும். இதைத் தவிர பலவிதமான பறவைகள், மான்கள்,  கிபன் குரங்கினம், கருங்குரங்குகள், நெடுவால் கோழிகள், பலவகை ஊர்வன வகை விலங்குகள் போன்றவற்றை இங்கு காணலாம்.
 
## மேற்கோள்கள்

## புற இணைப்புகள்
*Tripura 

பகுப்பு:தெற்கு திரிப்புரா மாவட்டம்
பகுப்பு:இந்திய காட்டுயிர் காப்பகங்கள்
ஆதம்பூர்

**ஆதம்பூர்**, இந்திய மாநிலமான பஞ்சாபின் ஜலந்தர் மாவட்டத்தில் உள்ள நகரம்.
இங்கு வான்படை நிலையம் அமைந்துள்ளது.

## அரசியல்
இது ஆதம்பூர் சட்டமன்றத் தொகுதிக்கும், ஜலந்தர் மக்களவைத் தொகுதிக்கும் உட்பட்டது.

## சான்றுகள்

## இணைப்புகள்
* ஜலந்தர் மாவட்டம்

பகுப்பு:ஜலந்தர் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
இலித்தியம் ஆக்சைடு

**இலித்தியம் ஆக்சைடு** (Lithium oxide) (O) அல்லது **இலித்தியா** ஒரு  கனிமச் சேர்மம் ஆகும். இலித்தியம் ஆக்சைடானது, இலித்தியம் உலோகம் காற்றில் எரிக்கப்படும் போது ஆக்சிசனுடன் இணைந்து சிறிய அளவு இலித்தியம் பெராக்சைடுடன் கிடைக்கிறது:
: 4Li +  → 2.
துாய்மையான , 450 ° செல்சியசு வெப்பநிலையில் இலித்தியம் பெராக்சைடின் (Li2O2) வெப்பப் பகுப்பின் மூலமாகப் பெறப்படுகிறது.

: 2 → 2 + 

## அமைப்பு
திண்ம நிலையில் இலித்தியம் ஆக்சைடு ஒரு கால்சியம் புளோரைடு அமைப்பையொத்த ஆண்டிபுளோரைட்டு அமைப்பை ஏற்றுக் கொண்டது. புளோரைடு எதிரயனிகளுக்குப் பதிலாக பதிலியிடப்பட்ட இலித்தியம் நேரயனிகளுடன் புளோரைட்டு அமைப்பும் மற்றும் கால்சியம் நேரயனிகளுக்காக பதிலியிடப்பட்ட ஆக்சைடு எதிரயனிகளையும் கொண்ட அமைப்பாக இருந்தது. தாழ்-ஆற்றல் வாயு நிலை  மூலக்கூறானது வலிமையான அயனிப் பிணைப்புக்கு ஒத்த பிணைப்பு நீளத்துடன் நேர்கோட்டு வடிவத்தைப் பெற்றுள்ளது.

வலுவளவு ஓட்டு இலத்திரன் சோடிகளின் தள்ளுகைக் கொள்கையின்படி இச்சேர்மத்திற்கு நீர் மூலக்கூறு கொண்டிருப்பது போன்ற  வளைந்த வடிவத்தைக் கொண்டிருப்பதாக கணிக்கப்படுகிறது.

## பயன்கள்
இலித்தியம் ஆக்சைடு சுட்டாங்கல் பளபளப்பாக்கத்தில் இளக்கியாகப் பயன்படுகிறது. இது தாமிரத்துடன் நீல மணிகளையும், கோபால்ட்டுடன் இளஞ்சிவப்பு மணிகளையும் தருகிறது. இலித்தியம் ஆக்சைடு நீர் மற்றும் நீராவியுடன் வினைபுரிந்து இலித்தியம் ஐதராக்சைடினை உருவாக்குகிறது. இவ்வாறு உருவாக்கப்பட்ட இலித்தியம் ஐதராக்சைடு உடனுக்குடன் அக்கலவையிலிருந்து பிரித்தெடுக்கப்பட வேண்டும். வெப்ப தடுப்பு பூச்சு அமைப்புகளுக்குள் அழிவு ஏற்படுத்தாத உமிழ்வு நிறமாலையியல் மதிப்பீடு மற்றும் சிதைவு கண்காணிப்பு ஆகியவற்றிற்காக பயன்படுத்துதல் குறித்தும் இச்சேர்மம் ஆய்விடப்பட்டு வருகிறது.

இலித்தியம் ஆக்சைடின் மின்னாற்பகுப்பின் மூலமாகவும் இலித்தியம் உலோகமானது பெறப்படுகிறது. இவ்வினையில் ஆக்சிசன் உபவிளைபொருளாகக் கிடைக்கப்பெறுகிறது.

## மேலும் காண்க
* இலித்தியம்
* இலித்தியம் பெராக்சைடு
* இலித்தியம் கோபால்ட்டு ஆக்சைடு

## மேற்கோள்கள்

பகுப்பு:ஆக்சைடுகள்
பகுப்பு:இலித்தியம் சேர்மங்கள்
பகுப்பு:புளோரைட்டு படிகக் கட்டமைப்பு
இந்திய மலைச்சிட்டான்

**இந்திய மலைச்சிட்டான்** (ஆங்கிலப் பெயர்: **Indian blackbird**, உயிரியல் பெயர்: ***Turdus simillimus***) என்பது ஒருவகைப் பூங்குருவி ஆகும். இது இதற்கு முன்னர் சாதாரண மலைச்சிட்டானின் ஒரு துணையினமாகக் கருதப்பட்டது. இது இந்தியா மற்றும் இலங்கையில் மட்டுமே காணப்படுகிறது. இந்தியத் துணைக்கண்டத்தில் காணப்படும் நான்கு துணையினங்களுமே (*simillimus, nigropileus, bourdilloni* மற்றும் *spencei*) சிறியவை. 19-20 செ.மீ. நீளம் உடையவை. அகலமானக் கண் வளையங்களைக் கொண்டுள்ளன.

## உசாத்துணை

பகுப்பு:இந்தியப் பறவைகள்
பகுப்பு:இலங்கைப் பறவைகள்